**Общинска избирателна комисия Добричка**

**РЕШЕНИЕ**

**№ - 146 -МИ/НР**

**Добричка, 20.10.2015 г.**

ОТНОСНО: Постъпил сигнал с вх.№ МИ-01-255/20.10.2015 година от Димитър Чернев от ПП ГЕРБ за нарушение на чл.183 ал.3 от ИК в с. Стефаново.

Във връзка с постъпилия сигнал, Иво Иванов и Димитър Димитров, членове на ОИК Добричка извършиха проверка на място в с. Стефаново. Проверката установи, че на три автобусни спирки по ул. Първа има залепени плакати/агитационни материали на : МК „ Ново Начало за Добричка“ – за избор на кмет на община и общински съветници; ПП „ АБВ – Алтернатива за българско възраждане“ – за кмет на община, кмет на кметство и общински съветници; Българска социалистическа партия – за кмет на община и общински съветници; ПП ГЕРБ – за общински съветници. Констатираните факти са фотографирани на 16 кадъра.

Описаните автобусни спирки са общинска собственост и със Заповед №1179/ 14.09.2015г. на кмета на община Добричка, категорично се забранява поставянето на агитационни материали върху тях.

За направените констатации е съставен констативен протокол от 20.10.2015 година, като направените фотоснимки са негова неделима част.

Установените факти съставляват нарушение на чл.183, ал.3 от ИК

Предвид гореизложеното и на основание чл. 87, ал. 1 , т. 22, предложение първо във връзка с чл.183, ал.3 и чл.186, ал.1 от ИК, ОИК Добричка

**Р Е Ш И:**

Възлага на кмета на община Добричка и на кмета на кметство с. Стефаново да организират незабавното премахване на всички агитационни материали, поставени в нарушение на Заповед №1179/ 14.09.2015г. на кмета на община Добричка.

Решението подлежи на обжалване пред Централната избирателна комисия в тридневен срок от обявяването му.

Председател: Мариян Няголов

Секретар: Диана Далакманска

Обявено на:………………………. Дата на снемане:…………………………

Час на обявяване:……………. Час на снемане:………………………….

Обявил: 1.……………………………. Свалил: 1…………………………………….

 2……………………………… 2…………………………………….